Jurijus Dolgorukis

Jurijus Vladimirovičius Dolgorukis (1099–1157 m.) – Kijevo (1149–1151, 1155–1157) bei Rostovo-Suzdalės (1096/1113-1157) kunigaikštis, Maskvos miesto įkūrėjas. Vladimiro Monomacho sūnus.

 Biografija 
 thumb | 220x124px | right | Jurijaus Dolgorukio antspaudas

1113 arba 1096 m. tapo Rostovo-Suzdalės kunigaikščiu, siekė prijungti pietines žemes, tarp jų Kijevą ir Perejaslavlį (dėl to matyt ir gavo Dolgorukio [ilgarankio] pravardę). Įkūrė tvirtovių eilę Dubnoje, Konstantine (dab. Skniatinas), Pereslavlyje Zaleskyje ir kitur. Jam valdant rašytiniuose šaltinuose pirmą kartą paminėta Maskva (1147 m.). Ten Jurijus vaišino savo sąjungininką, Naugardo kunigaikštį Sviatoslavą Olegaitį. 1156 m. jis sustiprino Maskvos sienas, iškasė gynybinį kanalą (greičiausiai darbais rūpinosi sūnus Andrejus Boguliubskis, nes Jurijus Dolgorukis tuo metu valdė Kijeve). 1154 m. įkūrė Dmitrovo miestą, kurį pavadino savo naujagimio sūnaus Vsevolodo Didžiojo Lizdo (jo krikšto vardas buvo Dmitrijus) garbei.

1132 m. kuomet mirė Jurijaus vyresnysis brolis, Kijevo kunigaikštis Mstislavas, jis siekė užimti šį sostą. Sudaręs sąjungą su Naugardu, kovojo prieš Mstislavo sūnų Iziaslavą, sumušė Rostislavo kunigaikštį, užėmė Kurską. 1149 m. Dolgorukis užėmė Kijevą, tačiau Iziaslavas sudarė sąjungą su lenkais ir vengrais ir susigrąžino Kijevo sostą. 1154 m. Jurijus užėmė Riazanę ir į jos sostą užleido sūnų Andrejų Bogoliubskį. Mirus Iziaslavui, Dolgorukis vėl patraukė į pietus, sudarė sąjungą su Iziaslavo sūnumi Mstislavu ir drauge su senais sąjungininkais iš Naugardo ir užėmė Kijevą. Dolgorukis mirė 1157 m., kaip manoma nužudytas Kijevo bojarinų.

 Vaikai 
 Rostislavas Jurijevičius (-1151)
 Andrejus Bogoliubskis (1112–1174)
 Ivanas Jurijevičius (-1147)
 Glebas (-1171)
 Borisas Jurijevičius (-1159)
 Mstislavas Jurijevičius (-1162)
 Jaroslavas Jurijevičius (-1166)
 Sviatoslavas Jurijevičius (-1174)
 Vasilijus Jurijevičius (-1162)
 Michailas (-1176)
 Vsevolodas Didysis Lizdas (1154–1212)
 Dvi dukterys
 Nuorodos 

 Genealogija 

Kategorija:Vladimiro kunigaikščiai
Kategorija:Kijevo Rusios didieji kunigaikščiai
Kategorija:Perejaslavlio kunigaikščiai